La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 4 de setembre de 2018 que són les que van del número d'expedient 329/2018 fins el 335/2018, ambdós inclosos, que es tramitaran de conformitat amb la valoració de les admissions que s'ha dut a terme.
S'informa així mateix, de la tramesa de la Memòria 2017 als membres del Govern, a l'Autoritat Catalana de Protecció de Dades, a la Comissió Nacional d'Accés, Avaluació i Tria Documental (CNAATD) i a l'Oficina Antifrau de Catalunya de conformitat amb les previsions de l'article 27 del Reglament de la GAIP i de la sol·licitud de compareixença davant la Comissió d'Acció Exteriors, Afers Institucionals i Transparència per a la seva presentació, així com de la tramitació de la seva edició en castellà.
La secretària tècnica informa també de l'emplaçament al Consell Comarcal del Segrià, com a part afectada, per la interposició del recurs contenciós número 186/2018 per la part reclamant en el procediment davant la GAIP i de la propera presentació davant el Tribunal Superior de Justícia de Catalunya de l'expedient administratiu.
Es comenta també la col·laboració amb l'Arxiu del Departament en l'elaboració de les Propostes de taules d'avaluació i accés documental de la Gestió de les reclamacions d'accés a la informació pública i de les Memòries de la GAIP perquè puguin anar al proper Ple de la CNAATD.
S'analitza la necessitat d'establir un termini de conservació de la documentació que integra els expedients de reclamació de 20 anys i es considera necessari que el termini de conservació de les sol·licituds d'accés a la informació pública prevegi també una conservació coherent amb la dels expedients de la Comissió.
En darrer terme, la presidenta informa que s'ha rebut una petició d'informe de la Comissió sobre el Projecte de Decret de creació del Registre de subvencions i ajuts de Catalunya, que serà objecte d'anàlisi pel Ple de la setmana que ve.
Es donen per llegides les actes de les sessions de 26 i 30 de juliol i de 22 d'agost, que restaven pendents d'aprovació, corresponents a les sessions vint-i-sisena, vint-i-setena i vint-i-novena del Ple de l'any 2018.
Proposta de resolució d'estimació parcial de la Reclamació 93/2018
La senyora Elisabet Samarra, ponent de la Proposta de resolució d'estimació parcial, relativa a la Reclamació 93/2018, que s'ha plantejat contra Direcció General d'Inspecció de Treball i que fa referencia a còpia d'un expedient iniciat arran de la denúncia de la persona reclamant exposa els principals elements de tramitació i jurídics que ha plantejat aquesta reclamació.
Es debaten alguns elements del cas i el senyor Josep Mir formula unes consideracions que duen a la introducció d'esmenes al text per part de la ponent en la resolució final.
Proposta de resolució d'estimació parcial de la Reclamació 196/2018
La senyora Elisabet Samarra i Gallego, ponent de la Proposta de resolució d'estimació parcial relativa a la Reclamació 196/2018, que s'ha plantejat contra l'Ajuntament de Rubí i que fa referència a l'accés a la relació de llocs de treball de l'any 2018, identificant amb noms i cognoms cadascuna de les persones treballadores, la seva ubicació dins l'estructura organitzativa, així com la retribució, formació, titulació i especialització que correspon a cada lloc de treball exposa els principals elements del procediment i la proposta d'estimació parcial de la reclamació.
Proposta de resolució d'estimació parcial de la Reclamació 201/2018.
La senyora Elisabet Samarra i Gallego, ponent de la Proposta de resolució d'estimació parcial relativa a la Reclamació 201/2018, que s'ha plantejat contra l'Institut Català de la Salut i que fa referència a l'expedient administratiu de la sol·licitud d'un zelador de les retribucions complementàries de destí i de complement específic de la categoria d'auxiliar administratiu, exposa els principals elements que planteja aquesta reclamació i que duen a l'estimació parcial i a reconèixer l'accés a la informació de l'expedient un cop anonimitzades les dades de caràcter personal.
Proposta de resolució de finalització per pèrdua sobrevinguda d'objecte de la Reclamació 255/2018.
El senyor Josep Mir i Bagó, ponent de la Proposta de resolució de finalització de la Reclamació 255/2018 per pèrdua sobrevinguda d'objecte, interposada contra l'Ajuntament l'Albiol i en relació amb l'accés a la relació detallada per partides i imports de les inversions fetes per l'Ajuntament a una urbanització indica que l'Ajuntament ha facilitat a la persona reclamant la informació sol·licitada, en el marc d'aquest procediment de reclamació, fet que comporta la pèrdua de l'objecte de reclamació, ja que amb el lliurament s'esvaeix la discrepància jurídica que la reclamació.
Proposta de resolució d'estimació de la Reclamació 280/2018
El senyor Josep Mir i Bagó, ponent de la Proposta de resolució d'estimació de la Reclamació 280/2018, interposada contra l'Ajuntament de Sabadell sobre l'accés als abonaments del complement de productivitat al personal municipal exposa els elements més destacats d'aquesta procediment.
Sindicat demana què paga l'Ajuntament en concepte de productivitat permanent i demana el llistat dels que l'han percebut.
L'Ajuntament li dona per tres anys però manca la nominal i detallada.
Reglament dels ens locals assenyala que s'ha de fer pública, s'ha de comunicar als sindicats.
Es comenta el desenvolupament de les pràctiques dels estudiants del Grau en Dret de la Universitat Pompeu Fabra que han dut a terme les seves estades el mes de juliol, el mes d'agost i les pràctiques en curs durant aquest mes de setembre a la Comissió.
Aquest any, un estudiant també farà la seva estada durant els mesos d'octubre i novembre.